钦定古今图书集成/明伦汇编/官常典/第595卷 > 李昂
## 钦定古今图书集成/明伦汇编/官常典/第595卷 > 李昂

按《明外史徐镛传》：“先镛督漕运者，仁和李昂、景州张
玮。昂字文举，景泰中进士，历青州知府，垦田五千七
百馀顷，赈饥民一百二十万人，流亡复业者五万三
千家。秩将满，民状其善政三十四事，诣御史乞留。已，
迁福建参政去，民思之不置，生为立祠。历山东、河南
左右布政使。成化末，以右副都御史巡抚江西。境内”
盗起，立营堡，练民兵，数有斩获患。属吏政弛，概以法
痛绳之，颇兴谤议。弘治二年改督漕运。逾年罢。